Greek Legal Document

Category: 236

Content:
16. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. οίκ. 104225/8615 της 21 Αυγ. /18 Σεπτ. 1979 (ΦΕΚ Β΄  804) Περί αυξήσεως επιδόματος εξιτηριούχων Χανσενικών. Έχοντας υπόψη: α)Του Ν.Δ. 2592,3097/54 και 3301/55. β)Του Ν.Δ. 3369/55 άρθρ. 8 παρ. 1 ΦΕΚ 258/55 τ. Α΄). γ)Του Ν.Δ. 599/76 (ΦΕΚ 158/70 τ.Α΄). 2.Την 70216/9404 από 18 Μαΐου 1978 Κοινή απόφαση. 3.Τα Πρ. 2158/829/13.4.1979 και Πρ. 3878/ 1639/19.5.1979 έγγραφα της Δ/νσεως Οικονομικής Πολιτικής και Προγραμματισμού Τιμών και Εισοδημάτων του Υπουργείου Συντονισμού. 4.Την Δ4β/5501 από 27 Απρ. 1979 απόφαση του ΥΠ.Κ.Υ. 5.Το Δ4β/7085 από 2 Ιουν. 1979 έγγραφο του ΥΠ.Κ.Υ. 6.Το 19 από 12 Ιουν. 1979 έγγραφο Συνδέσμου Χανσενικών. 7.Το Δ4β/8915/6.7.1979 έγγραφο ΥΠ.Κ.Υ., αποφασίζουμε: 1.Εγκρίνουμε την αύξηση του χορηγουμένου ημερησίου επιδόματος στους εξερχομένους του Δημοσίου Νοσοκομείου Λοιμωδών Νόσων Αθηνών, κατόπιν εξιτηρίου, απόρους ασθενείς χανσενικούς από 130 σε 165 δραχμές. 2.Το ποσό αυτό αντιστοιχεί στο χορηγούμενο, στο ανωτέρω θεραπευτήριο ημερήσιο επίδομα των 100 δραχμών, μετά του ημερησίου σιτηρεσίου, των 65 δραχμών, σύμφωνα με τις διατάξεις του 3369/55 Ν.Δ/τος και τα σχετικά (4) (5) και (7). Η απόφαση αυτή αρχίζει να ισχύει από 1 Ιουλ. 1979 και να δημοσιευθεί στην Εφημερίδα της Κυβερνήσεως. 34.Ε.η.13-16 Λέπρα